Luigi d’Aragona

Luigi d'Aragona  eller Luis de Aragón (født 7. september 1474, død 21. januar 1519) var en av Den katolske kirkes kardinaler.

Familiebakgrunn 
Han var sønn av kong Ferdinand av Spania og  Napoli, og bror til kong Alfonso av Sicilia. Selv hadde han tittelen marki av Geraco.

Ekteskap 
Den 3. juni 1492 giftet han seg med Battistina Cibo Usodimare, som var barnebarn av pave Innocens VIII. Vielsen fant sted i Vatikanet, med pavens tilstedeværelse. Etter at Battistina døde overlot han tittelen som marki av Geraco til sin bror, og gikk inn i kirkens tjeneste.

Prest og kardinal 
Han ble kreert til kardinal in pectore i mai 1494 av pave Alexander VI, og publisert 19. februar 1496, med Santa Maria in Cosmedin som tittelkirke. Senere fikk han også tildelt kirken Santa Maria in Aquiro som tittelkirke.

Referanser 

Kardinaler reservert in pectore
Italienske kardinaler
Spanske kardinaler
Personer fra Napoli